Интерактивті оқыту технологиясын химия және биология пәндерінде  қолдану.

ИОТ қолдану әдістерінің бірі «Айналмақ» Осы әдісті биология және химия пәндерінде  оқушының білімін тексеру кезінде ,логикалық ойлауды дамыту немесе жаңа тақырыпты бекіту ,меңгерту  кезде пайдаланған өте тиімді. Себебі: бір ғана тексерудің түрі қолданылмайды  мұнда оқушылардың білімі тест, биолгиялык диктант, тірек сызба, сурет бойынша және  терминдерді тексеру сыныптағы бүкіл оқушыларды бір мезгілде қамтып, білім деңгейін анықтауға, логикалық ойлауын дамыту кезінде қолдануға мүмкіндік береді..
  Сыныпты 4-топқа бөліп, топ басшылары сайланады да, тапсырмалары таратылады. Білім тексерген кезде қатар отырған оқушы бір-бірінен көшіріп алмау үшін және білім деңгейіне байланысты әр түрлі нұсқада деңгейлеп беріледі.Әр тапсырманы орындауға 7-мин, оның 2-минутын топ басшылары тексеріп, бағалап үлгеруі керек. Тапсырманы орындағаннан кейін бір мезгілде орындарынан тұрып сағат тілі бағытымен топтар орын ауыстырады да келесі жаңа тапсырманы орындай бастайды. Осындай бағытпен оқушы 5-түрлі тапсырма орындап 5-баға алады. Қалған уақытта топ басшылары қорытындылап, ортақ бағасы қойылады. 
Тапсырмаларды  құрастырған кезде бағдарламада көрсетілген «Оқушылардың білім мен біліктілігіне қойылатын негізгі талаптар» бөлімінен алынған біліміне қарай оқулықтан диктантқа мәтін іріктеп алынады. Енді іріктелген дидактикалық материалды қолдану мақсатына қарай карточка жасаймыз

 Тест: ашық тест, жабық тест, сәйкестік тест т.б. қолдануға болады.

Биологиялық диктант да түрлендіріп қолдануға болады.

1)Биологиялық атауларды білдіретін сөз қалдырылған сөйлем жазылады. (қалдырылған орынға тиісті сөзді тауып жазады).

2)биологиялық диктант сұрақ түрінде құрылады. (Қысқаша нақты жауап қайтарады).

.Мысалы, 8-сыныпта биология пәнінде «Асқорыту жүйесі» тарауында тестік тапсырмалар -1 топ, 2-топ биологиялық диктант, 3-топ тірек сызбалар, 4-топ суретпен жұмыс 5-топ терминдерден тұратын тапсырмалар орындайды. Белгіленген уакыт өткеннен кейін  тапсырмалар орнында қалады  да оқушылар дәптер, қаламымен орындарын ауыстыра отырып 5-түрлі тексеруден өтеді. Ал, химия пәнінен де осы сияқты «Күкірт және оның қосылыстары» деген тақырыптан тест тапсырмалары, жазбаша орындайтын тапсырмалар, сан және эксперименттік есептер шығару. Мұнда уақыты көбірек беріледі себебі математикалық есептеулер бар. 
     Енді «Жаңа тақырыпты меңгеруде» бұл әдісті қалай қолданамыз?
1.Осы тақырып туралы алдын ала түсінік беремін.

2.Үйде қосымша материалдар қарау, әкелу тапсырылады.

3.Сынып оқушыларын топқа бөліп, ойын шартымен таныстырылады.

   Ойын: 4-кезеннен тұрады

1 кезең жеке жұмыс.

2 кезең жұптық жұмыс

3 кезең топ болып жұмыс жасауды жалғастыру.

4 кезең топтық шешімді қабылдау.

   Әр топтағы оқушыны шартты түрде 4-әріптен белгілейміз (А-В-С-Д).

Тақырыпты оқи отырып әр әріптің қандай тапсырма орындау керектігі айтылады.Мысалы:А- мәтінді оқи отырып тест құрау,В- мәтінді оқи отырып биологиялық диктант құрау, С- мәтіндегі суреттердің құрылысы мен қызметін талдайды, Д- негізгі түсініктермен, терминдермен жұмыс жасайды. 
1-кезең жеке жұмыс. Оқулықтың 3-4 тақырыпшадан тұратын материалын оқып қысқаша өзіне берілген тапсырманы орындайды. Бұл тапсырманы дайындауға 15 минут уақыт беріледі.

2-кезең жұппен жұмыс. 1-топтағы оқушылар өзіне  серіктес таңдайды. Мысалы, А-В, С-Д. Тапсырма мазмұны өзгермейді. Бірақ, бұл кезщеңнің мақсаты  топша ішіндегі жұптардың ортақ шешімге келуіне және бірін-бірі толықтыру. Уақыты 5 минут.
3-кезең. Топтар арасындағы жұмысты жалғастыру.  Алдыңғы топтар уақытша таралып жаңадан «әріптік бірлік» қағидасы бойынша құрылған топтар (А-А-А-А, ВВВВ, СССС, Д-Д-Д-Д) келеді. Әрбір жаңа топтың қатысушылары өзінің мәселені шешу жолдарын ұсынып, өзге топтардың пікірлерімен танысады. Ортақ және тиімді шешім таңдалады. (10 мин.).

4-кезең. Топтық шешім қабылдау. Әр топтан 1-оқушы шығып ортақ тапсырманы қорғайды. (10 мин). М: (зәр шығару жүйесі тақтадағы оқушылар жұмысын таныстыру. Мұндай әдістен күтілетін нәтиже:

1)Оқушылардың логикалық тұрғыда ойланып, оны сабақта қаралған мәселенің негізгісін анықтауға дағдыланады.

2)Биологиялық терминдерді дұрыс түсініп, мәнін аша білуге үйретеді.

3)Сызбалар, суреттер арқылы нақтылы түсінікке тез көшуге жәрдемін тигізеді.
4)Жұмыстың бұл формасы, ақпаратты белсенді меңгеруге бағытталған біріккен іс-әрекет дағдысын қалыптастыруға мүмкіндік береді.

5)Интерактивті түрде өткізген кезде оқушылар тек қана бақылаушы болып қатыспай, қиын мәселелерді де өз бетінше шеше отырып шығармашылық қабілеттері дамиды .

ИОТ меңгерудегі мұғалімнің шеберлігі мен шығармашылығы.

1)ИОТ оқып үйрену

2)ИОТ меңгеру

3)ИОТ тәжірибеде қолдану

4)ИОТ дамыту және нәтижесін көру.

ИОТ бойынша қосымша ақпаратты оқушылар мына жолдармен қабылдайды.

1)Интернет

2)Онлаин жүйесінде білім алу

3)интерактивті тақта

4)оқулық

5)компьютерлік техника

